== Livsforløb ==
Schow var en søn af Iver Nielsen Schow og Dorthe Cathrine Clemensdatter. Hans far tjente i kongens stalde og blev siden toldbetjent i [[Århus]], hvor han døde [[1769]]; sønnen dimitteredes fra [[Århus Skole]] [[1773]], tog [[teologisk attestats]] ved [[Københavns Universitet|universitetet]] [[1776]], blev [[1777]] [[Alumnus]] på [[Borchs Kollegium]] og fik [[1778]] graden som [[Magister|magister philologiæ]] for afhandlingen ''”de reipublicæ Spartanæ potentia”''. Med betydelig stipendieunderstøttelse tiltrådte han sidst i [[1778]] en udenlandsrejse, studerede først under [[Christian Gottlob Heyne|Heyne]] i [[Göttingen]] indtil foråret [[1783]] og rejste så til [[Wien]] og arbejdede der i biblioteket med håndskriftstudier. Disse studier afbrød han for en tid, idet han modtog en post som lærer for den [[Polen|polske]] fyrste [[Adam Czartoriski]]s 2 sønner i [[1784]]; men i foråret [[1787]] opgav han igen denne stilling og rejste til [[Italien]], hvor han især besøgte [[Rom]], [[Neapel]] og [[Venedig]] og levede meget sammen med [[Georg Zoëga]]. [[1791]] forlod han Italien og drog til [[Leipzig]]; derfra vendte han hjem [[1792]] og begyndte at holde forelæsninger over [[Homer]] og [[Pindar]]. Samme år udnævntes han med titel som professor til direktør for prins Christian Frederiks (den senere [[Christian 8.]]) opdragelse. [[21. februar]] [[1794]] giftede han sig med Anna Rosine. [[1800]] optoges han som medlem af [[Videnskabernes Selskab]] og sad i dets [[Videnskabernes Selskabs Ordbog|ordbogskommission]] [[1804]]-[[1814|14]]. [[1803]] ophørte hans virksomhed som prinsens opdrager ved dennes konfirmation, og Schow udnævntes da til [[justitsråd]]. [[1805]] beskikkedes han til ekstraordinær professor i [[arkæologi]] ved universitetet, [[1813]] til ordinær professor i [[Klassisk filologi|græsk filologi]] samt arkæologi og til [[assessor]] i [[Konsistorium (universitet)|konsistorium]]; [[1815]] blev han tillige professor i [[kunsthistorie]] og [[mytologi]] ved [[Det Kongelige Danske Kunstakademi|Det kongelige Akademi for de skønne kunster]]. [[1827]] afskediges han efter ansøgning i nåde og med pension fra sit professorat ved universitetet og blev udnævnt til virkelig [[etatsråd]]; [[1829]] tog han sin afsked fra professoratet ved Kunstakademiet. Han døde i København 18. oktober 1830.
Litteratur Kunst Sprogforskning Historie Kunsthistorie Lister_over_personer Kultur Videnskab Humaniora Organisationer Uddannelsesinstitutioner